ΣΜΦ Εξέλσιορ

Η ΣΜΦ Εξέλσιορ (ολλανδικά: Stichting Betaald Voetbal Excelsior, προφέρεται ως Στίχτινγκ Μπετάαλντ Φούτμπολ Εξέλσιορ) είναι ποδοσφαιρικός σύλλογος από το Ρότερνταμ της Ολλανδίας. Η Εξέλσιορ ιδρύθηκε το 1902 και έχει ως έδρα το Στάδιο Βάουντεσταϊν στην περιοχή Χόνινχερντικ του Ρότερνταμ.

Η Εξέλσιορ δεν έχει κατακτήσει κανένα πρωτάθλημα ή κύπελλο Ολλανδίας, αν και έφτασε στον τελικό του κυπέλλου το 1930, όπου ηττήθηκε από τη Φέγενορντ. Το μόνο τρόπαιο που έχει κατακτήσει είναι το Σίλβερ Μπολ, μία παλιά διοργάνωση της Ολλανδικής Ποδοσφαιρικής Ομοσπονδίας, ενώ έχει κατακτήσει τρεις φορές τον τίτλο της Ίιρστε Ντιβίζι, το 1974, το 1979 και το 2006 Τροπαιοθήκη της Εξέλσιορ (Αγγλικά) goal.com.

 Ιστορία 
 Τα πρώτα χρόνια 
Η Εξέλσιορ ιδρύθηκε στις 23 Ιουλίου 1902  ως Ρότερνταμ Φούτμπολ Ατλέτικ Φερέριγκιν Εξέλσιορ (ολλανδικά: Rotterdam Voetbal en Atletiek Vereniging Excelsior) από μία ομάδα φίλων. Πριν από λίγες μέρες ο δήμος του Ρότερνταμ είχε δώσει επίσημα την άδεια να κατασκευάσει το στάδιο της ομάδας.

Τη σεζόν 1923-24 η Εξέλσιορ αγωνίστηκε για πρώτη φορά στην Ίιρστε Κλάσε, την υψηλότερη κατηγορία του τότε ολλανδικού ποδοσφαίρου κατακτώντας την 5η θέση. Το 1926 έφτασε στη δεύτερη θέση στον όμιλο "Δύση ΙΙ".

Το 1927 η Εξέλσιορ κατέκτησε το Σίλβερ Μπολ, νικώντας την Φέγενορντ με 5-0 . Οι δύο αυτές ομάδες συγκρούστηκαν 3 χρόνια αργότερα, στον τελικό του Κυπέλλου Ολλανδίας. Αυτή τη φορά η Φέγενορντ νίκησε με 1-0 Οι τίτλοι της Φέγενορντ (Ολλανδικά) feyenoord.nl.

 1954-1970 
Το 1954 η Ολλανδική Ποδοσφαιρική Ομοσπονδία έκανε δεκτή την αίτηση της Εξέλσιορ να γίνει επαγγελματικός σύλλογος και έτσι άρχισε να αγωνίζεται στις επαγγελματικές κατηγορίες της Ολλανδίας . ένα χρόνο μετά, το 1955, προβιβάστηκε στην Χούφτκλασε.

Τη σεζόν 1956-57 η Εξέλσιορ αγωνίστηκε για πρώτη φορά στην Ίιρστε Ντιβίζι, ενώ μάλιστα τερμάτισε στην 9η θέση . Παράλληλα η ομάδα άλλαξε προπονητή και προσλήφθηκε ο Μπομπ Γιάνσε. Την επόμενη περίοδο αγωνίστηκε στην ίδια κατηγορία και κατέλαβε την 7η θέση. Μέχρι το 1965 αγωνιζόταν στην Ίιρστε Ντιβίζι, ενώ εκείνη την χρονιά υποβιβάστηκε στην Τβέντε Ντιβίζι, καθώς κατέκτησε τη 16η και τελευταία θέση. Παρέμεινε στην Τβέντε Ντιβίζι για 4 χρόνια, μέχρι το 1969, όταν προβιβάστηκε ξανά στην Ίιρστε Ντιβίζι, ενώ μάλιστα την επόμενη σεζόν προβιβάστηκε για πρώτη φορά στην ιστορία της στην Έρεντιβιζι, κατακτώντας τη 2η θέση.

 1971-1980 
Μετά την άνοδο στην Έρεντιβιζι, στον πάγκο της Εξέλσιορ ήρθε ο Γιοπ Κάστενμιλλερ, ο οποίος παρέμεινε μέχρι το 1973. Στην πρώτη της σεζόν στην πρώτη κατηγορία της Ολλανδίας, η Εξέλσιορ κατέκτησε τη 16η θέση . Παράλληλα, στο κύπελλο έφτασε μέχρι το δεύτερο γύρο, όπου αποκλείστηκε από τη Χρόνινγκεν . Έμεινε στην Έρεντιβιζι μέχρι το 1973, όπου υποβιβάστηκε, κατακτώντας τη 17η θέση , κερδίζοντας μάλιστα και τους λιγότερους βαθμούς στην ιστορία της (18).

Το 1974, η Εξέλσιορ ήταν η πρώτη ολλανδική ομάδα με χορηγό στη φανέλα της . Μπροστά στην φανέλα είχε ένα κεφαλαίο Α (το πρώτο γράμμα της Akai, ο οποίος ήταν ο χορηγός της Εξέλσιορ). Όμως η Ολλανδική Ποδοσφαιρική Ομοσπονδία απαγόρευσε την αναφορά του χορηγού στη φανέλα, καθώς παρέπεμπε στην πρώτη ομάδα της Εξέλσιορ . Αυτή η απαγόρευση κράτησε μέχρι το 1982. Παράλληλα το 1974 κατέκτησε την πρώτη θέση στην Ίιρστε Ντιβίζι, κάτι που επαναλαμβάνεται το 1979, ενώ τις περιόδους 1976-77 και 1977-78 αγωνίστηκε στα Play Offs ανόδου, αλλά δεν προβιβάστηκε. Μάλιστα την περίοδο 1977-78 κατάφερε να φτάσει μέχρι τα ημιτελικά του κυπέλλου Ολλανδίας .

Την σεζόν 1979-80 κατέκτησε την υψηλότερη θέση στην Έρεντιβιζι (9η ), ενώ στο κύπελλο έφτασε στο δεύτερο γύρο .

 1981-1990 
Το 1981 υποβιβάστηκε από την Έρεντιβιζι, κατακτώντας τη 17η θέση . Την επόμενη χρονιά όμως προβιβάστηκε μέσω των Play Offs ανόδου και παρέμεινε στην πρώτη κατηγορία για 5 σεζόν, μέχρι το 1987 όπου ξαναϋποβιβάστηκε, κατακτώντας τη 18η και τελευταία θέση . Αυτό ήταν το μεγαλύτερο σερί παρουσιών στην Έρεντιβιζι στην ιστορία της Εξέλσιορ. Επίσης τη σεζόν που η Εξέλσιορ υποβιβάστηκε, στο κύπελλο έφτασε μέχρι τα προημιτελικά . Ως το τέλος της δεκαετίας του '80 αγωνιζόταν στην Ίιρστε Ντιβίζι.

Τη σεζόν 1988-89 η Εξέλσιορ κατέκτησε την 3η θέση και αγωνίστηκε στα Play Offs ανόδου, αλλά δεν κατάφερε να προβιβαστεί (την προηγούμενη σεζόν κατέλαβε την 8η θέση). Την επόμενη σεζόν η απόδοση της ομάδας έπεσε, αφού κατέκτησε τη 14η θέση.

 1991-2000 
Όλη τη δεκαετία του '90 η Εξέλσιορ αγωνίστηκε στην Ίιρστε Ντιβίζι, με πολλά σκαμπανεβάσματα στις θέσεις που κατακτούσε. Συγκεκριμένα, μέχρι τη σεζόν 1993-94, η Εξέλσιορ τελείωνε το πρωτάθλημα κάτω από τη μέση του βαθμολογικού πίνακα. Όμως το 1994-95 κατέλαβε την 3η θέση και αγωνίστηκε στα Play Offs ανόδου, αλλά δεν κατάφερε να προβιβαστεί.

Τη σεζόν 1995-96 η ομάδα κατέκτησε τη 16η θέση, ενώ τις δύο επόμενες σεζόν κατέκτησε τη 17η  και 16η  θέση αντίστοιχα. Όμως τις σεζόν 1998-99 και 1999-00 αγωνιζόταν στα Play-Offs, χωρίς να καταφέρει να προβιβαστεί, κατακτώντας την 6η  και την 4η  θέση αντίστοιχα.

 2001-2010 
Τη σεζόν 2000-01 η Εξέλσιορ κατέκτησε τη 2η θέση  και αγωνίστηκε στα Play Offs, αλλά δεν κατάφερε να προβιβαστεί. Όμως τα κατάφερε την επόμενη σεζόν, κατακτώντας πάλι τη 2η θέση . Μετά από 15 συνεχόμενες παρουσίες στην Ίιρστε Ντιβίζι, προβιβάστηκε στην πρώτη κατηγορία, όμως τη σεζόν 2002-03 κατέκτησε τη 17η θέση  και υποβιβάστηκε μέσω των Play Offs υποβιβασμού. Παρ' όλα αυτά τη συγκεκριμένη σεζόν στο κύπελλο έφτασε μέχρι τα προημιτελικά .

Την περίοδο 2003-04 τερμάτισε στην 2η θέση και αγωνίστηκε στα Play Offs ανόδου, χωρίς να προβιβαστεί. Την επόμενη σεζόν τερμάτισε στη 12η θέση.

Το 2006 κατέκτησε τον τρίτο τίτλο της Ίιρστε Ντιβίζι και προβιβάστηκε αυτόματα στην Έρεντιβιζι, κερδίζοντας μάλιστα τους περισσότερους βαθμούς στην ιστορία της (75 ). Την περίοδο 2006-07 κατάφερε να εξασφαλίσει την παραμονή της στην Έρεντιβιζι, κατακτώντας τη 16η θέση , και νίκησε στα Play Offs ανόδου/υποβιβασμού, νικώντας στον δεύτερο γύρο την Φίενταμ (1-0 εκτός, 3-0 εντός) και στον τρίτο γύρο τη Ρούζενταλ (1-1 εκτός, 1-0 εντός). Το 2008 υποβιβάστηκε, κατακτώντας τη 18η και τελευταία θέση , ενώ την επόμενη σεζόν τερμάτισε στην Ίιρστε Ντιβίζι στην 5η θέση .

Το 2010 η Εξέλσιορ επέστρεψε στην Έρεντιβιζι, μέσω των Play Offs ανόδου (κατέκτησε την 3η θέση στην κανονική περίοδο ). Νίκησε στους αγώνες με τη Τσβόλε (0-1 εκτός , 4-3 εντός ) και με τη Σπάρτα Ρότερνταμ (1-1 εκτός , 0-0 εντός ), οπότε προβιβάστηκε.

 2011- 
Τη σεζόν 2010-11 έκανε μια καλή αρχή στην Έρεντιβιζι, κερδίζοντας δέκα βαθμούς στα πρώτα πέντε παιχνίδια της, ενώ κέρδισε και στο Ντέρμπι του Ρότερνταμ επί της Φέγενορντ με σκορ 3-2 . Στο υπόλοιπο της σεζόν, Η Εξέλσιορ έπαιρνε καλά αποτελέσματα από ομάδες-μεγαθήρια. Κέρδισε την Άλκμααρ με 2-1  και πήρε ισοπαλίες με την Χρόνινγκεν  και με τον Άγιαξ . Στο τελευταίο ματς της κανονικής περιόδου, κέρδισε τη Φίτεσε με 4-1 . Τελειώνοντας το πρωτάθλημα στη 16η θέση , η Εξέλσιορ είχε να αντιμετωπίσει την Ντεν Μπος και την Χέλμοντ Σπορτ στα Play Offs ανόδου/υποβιβασμού. Μετά τη νίκη εντός έδρας κόντρα στη Χέλμοντ Σπορ με 4-2, εξασφάλισε την παραμονή της στην Έρεντιβιζι.

Η σεζόν 2011-12 ήταν απογοητευτική για την Εξέλσιορ καθώς τερμάτισε στην τελευταία θέση του πρωταθλήματος με μόνο 4 νίκες σε 34 αγώνες . Ο σύλλογος υποβιβάστηκε στην Ίιρστε Ντιβίζι. Προπονητής σε αυτή τη κακή σεζόν ήταν ο Γιον Λάμερς, ο οποίος απολύθηκε στο τέλος της περιόδου . Στο κύπελλο κατάφερε να φτάσει στον τρίτο γύρο.

Την περίοδο 2012-13 τερμάτισε στη 15η θέση, με μόνο 4 νίκες, κατακτώντας μόνο 21 βαθμούς . Στο κύπελλο έφτασε μέχρι τον δεύτερο γύρο , όπου αποκλείστηκε από την Μόσο Σνικ, η οποία αγωνίζεται στην Τοπκλασε, στα πέναλτι με 5-4 (1-1 ο αγώνας Μόσο Σνικ-Εξέλσιορ 1-1 (Αγγλικά) espnfc.com). Προπονητής σε αυτή τη σεζόν ήταν ο Ολλανδός Λεόν Φλέμινγκς , ο οποίος αποχώρησε στο τέλος της σεζόν .

Στις 15 Ιανουαρίου 2014, ο πρόεδρος της Εξέλσιορ, Άλμπερτ Ντε Γιονγκ, αποκάλυψε ότι ο σύλλογος έχει χρέος 3.000.000 €, λόγω της κακής πορείας της ομάδας τη σεζόν 2012-13, καθώς και των υποδομών και υπάρχει πρόβλημα με την αδειοδότηση της Ποδοσφαιρικής Ομοσπονδίας της Ολλανδίας .

Τη σεζόν 2013-14 η Εξέλσιορ κατέκτησε την 3η θέση , κερδίζοντας έτσι την είσοδο στο δεύτερο γύρο των Play Offs ανόδου. Στο δεύτερο γύρο κέρδισε την Ντεν Μπος (2-1 εντός, 1-3 εκτός ) και προκρίθηκε στον τρίτο γύρο με συνολικό σκορ 2-5. Εκεί αντιμετώπισε την Βάαλβαϊκ, όπου με συνολικό σκορ 4-2 (εντός 2-0, εκτός 2-2), προβιβάστηκε στην Έρεντιβιζι . Στο κύπελλο έφτασε στον τέταρτο γύρο , όπου αποκλείστηκε από την Τσβόλε με 1-4.

Την περίοδο 2014-15 τερμάτισε στην 15η θέση, την καλύτερη θέση στην Έρεντιβιζι μετά από το 1986.

 Η συνεργασία με τη Φέγενορντ 
Το 1979, ο πρόεδρος της Εξέλσιορ Γιαπ Μπόντενμπαλ και της Φέγενορντ Πίτερ Στέπχαν συμφώνησαν την αρχή μιας συνεργασίας μεταξύ των δύο ομάδων του Ρότερνταμ . Το 1996 αυτή η συνεργασία έγινε επίσημη .

Στις 20 Δεκεμβρίου 2008, η Φέγενορντ ανακοίνωσε να μην ανανεώσει τη σύμβαση της συνεργασίας με την Εξέλσιορ λόγω οικονομικών προβλημάτων

. Ωστόσο, 5 μήνες αργότερα, στις 21 Μαΐου 2009, η Φέγενορντ και η Εξέλσιορ συμφώνησαν σε μια ακόμη πιο εκτεταμένη συνεργασία .

Ως μέρος της νέας συμφωνίας, οι σύλλογοι συγχώνευσαν τις 2 ακαδημίες τους και δημιούργησαν την Ακαδημία Φέγενορντ, η οποία εγκρίθηκε από την Ολλανδική Ποδοσφαιρική Ομοσπονδία στις 23 Ιουνίου 2010 . Ο διευθύνων σύμβουλος της Εξέλσιορ, Σάιμον Κέλντερ, δήλωσε: «Λυπήθηκα με την διακοπή της συνεργασίας με την Φέγενορντ, αλλά τώρα έχουμε κάτι καλύτερο, δεν μειώνει μόνο το κόστος, αλλά είμαι πεπεισμένος ότι θα ωφεληθούν τα δύο σωματεία»
.

Το 2015 οι δύο σύλλογοι θα διακόψουν την συνεργασία μεταξύ τους, λόγω ότι η Φέγενορντ θέλει να κάνει αίτηση στην Ολλανδική Ποδοσφαιρική Ομοσπονδία να αγωνιστεί η Γιονγκ Φέγενορντ, η ομάδα νέων των δύο συλλόγων, και η κοινή ακαδημία τους πρέπει να διαχωριστεί σε δύο ξεχωριστές . Την 1η Ιουλίου 2015 η συνεργασία έληξε επίσημα

 Η Εξέλσιορ σήμερα 
Σήμερα η Εξέλσιορ αγωνίζεται στην Έρεντιβιζι, την πρώτη κατηγορία του ολλανδικού ποδοσφαίρου. Τα χρώματα της ομάδας είναι το μαύρο και το κόκκινο. Εκτός από την ανδρική ομάδα, η Εξέλσιορ παρέχει ακαδημίες νέων και παίδων .

 Στάδιο 

Η Εξέλσιορ χρησιμοποιεί το Στάδιο Βάουντεσταϊν για τα εντός έδρας παιχνίδια . Είναι ένα από τα πιο παλιά και πιο μικρά γήπεδα στην Ολλανδία, καθώς είναι χτισμένο στις αρχές του 20ού αιώνα. Στις αρχές της νέας χιλιετίας, η Εξέλσιορ είχε ένα πλάνο για να κατασκευαστεί ένα νέο γήπεδο, το οποίο θα το μοιραζόταν με τη Σπάρτα Ρότερνταμ, αλλά τελικά το σχέδιο δεν υλοποιήθηκε .

Το Στάδιο Βάουντεσταϊν εγκαινιάστηκε στις 23 Ιουλίου 1902, την ημέρα που η Εξέλσιορ ιδρύθηκε. Κατασκευάστηκε από την εταιρία Van Wijnen . Ανακαινίστηκε το 1939, καθώς και τη τετραετία 1997-2000, όπου έγιναν σημαντικές ανακαινίσεις. Λίγα χρόνια μετά από το Β΄ Παγκόσμιο Πόλεμο η χωρητικότητα άγγιζε τις 11.000 θέσεις, ενώ σήμερα αγγίζει τις 3.531 θέσεις.

Αν και το Στάδιο Βάουντεσταϊν ήταν η έδρα της Εξέλσιορ από την ίδρυσή της, ο σύλλογος χρησιμοποίησε ως έδρα και άλλα γήπεδα. Τη σεζόν 1907-1908 η Εξέλσιορ χρησιμοποίησε το Στάδιο Άφρικααντερπλαουν , όμως επέστρεψε την επόμενη σεζόν στο Στάδιο Βάουντεσταϊν. Επίσης το 1922 μετακόμισε στο καινούργιο τότε Σπόρτερεϊν Κράλινγκεν Ααν Χετ Τόπαντ, όπου παρέμεινε μέχρι το 1939, καθώς η ολλανδική κυβέρνηση αποφάσισε να χτίσει στρατώνες στην περιοχή του Τόπαντ λίγο πριν από την έναρξη του Β΄ Παγκοσμίου Πολέμου. Έτσι η Εξέλσιορ επέστρεψε στο Βάουντεσταϊν, όπου είναι η έδρα της μέχρι και σήμερα .

Το 2010 τοποθετήθηκε τεχνητός χλοοτάπητας στον αγωνιστικό χώρο, καθώς δεν είχε τους οικονομικούς πόρους για να τοποθετηθεί χορτάρι με θερμοφόρα από κάτω, η οποία λιώνει τον πάγο ή το χιόνι .

 Αντιπαλότητα 

Η Εξέλσιορ έχει αντιπαλότητα με τη Φέγενορντ και τη Σπάρτα Ρότερνταμ, τις άλλες δύο ομάδες του Ρότερνταμ. Η πιο έντονη αντιπαλότητα είναι αυτή με τη Σπάρτα, αλλά έχει χάσει την αξία του. Στον τελευταίο αγώνα εντός έδρας μεταξύ των δύο αυτών ομάδων, που έγινε στις 2 Σεπτεμβρίου 2013, η Εξέλσιορ νίκησε τη Σπάρτα Ρότερνταμ με 1-0 .

Το ντέρμπι με τη Φέγενορντ δεν είναι τόσο ενδιαφέρον, καθώς οι διαφορές των ομάδων είναι μεγάλες. Εξ' άλλου οι δύο ομάδες έχουν συνάψει συμφωνία συνεργασίας. Επίσης ο αγώνας αυτός πραγματοποιείται όταν η Εξέλσιορ αγωνίζεται στην Έρεντιβιζι, καθώς η Φέγενορντ δεν έχει υποβιβαστεί ποτέ από την πρώτη κατηγορία. Ο τελευταίος αγώνας μεταξύ των δύο αυτών ομάδων έγινε στις 14 Απριλίου 2012, με την Φέγενορντ να νικάει με 3-0 στο Ντε Κάιπ .

 Ρόστερ 
Το ρόστερ της Εξέλσιορ αποτελείται από :

 Προπονητικό τιμ 
Το προπονητικό τιμ της Εξέλσιορ είναι:

Προπονητής και ΣυνεργάτεςΠροπονητής Μαρίνους Ντεκάαζεν Βοηθός Προπονητή Άντρε Χοέξτρα Προπονητής Τερματοφυλάκων Ρομπ Φαν Ντεκ Ιατρός Αντ Μπέργκαμπ Φυσιοθεραπευτής Άντριε Πολντεφάρτ 

 Η πορεία της Εξέλσιορ από το 1956 
+Η πορεία της ΣΜΦ Εξέλσιορ στις επαγγελματικές διοργανώσεις της KNVBΠρωτάθλημαΚύπελλοΠερίοδοςΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΥπέρΚατά1956-57Ίιρστε Ντιβίζι Β' όμιλος91630758364129 -1957-58Ίιρστε Ντιβίζι Α' όμιλος7163014610464234 -1958-59Ίιρστε Ντιβίζι Β' όμιλος615289910353935 -1959-60Ίιρστε Ντιβίζι Α' όμιλος11163071013405024 -1960-61Ίιρστε Ντιβίζι Β' όμιλος4183415712725837 -1961-62Ίιρστε Ντιβίζι Β' όμιλος218341966703747 -1962-63Ίιρστε Ντιβίζι8163011811395130 Τρίτος γύρος1963-64Ίιρστε Ντιβίζι9163011109485132 Τρίτος Γύρος1964-65Ίιρστε Ντιβίζι16163051015345420 Δεύτερος Γύρος1965-66Τβέντε Ντιβίζιε Β' όμιλος9 14288911444625Φάση Ομίλων1966-67Τβέντε Ντιβίζιε9234421914695351Δε συμμετείχε1967-68Τβέντε Ντιβίζιε162038111116444933Προημιτελικά1968-69Τβέντε Ντιβίζιε2183419105572848Δεύτερος γύρος1969-70Ίιρστε Ντιβίζι2183419105572848Δεύτερος γύρος1970-71Έρεντιβιζι16183451019226620Δεύτερος γύρος  1971-72Έρεντιβιζι15183441218185320Προημιτελικά 1972-73Έρεντιβιζι1718345821247018Τρίτος Γύρος 1973-74Ίιρστε Ντιβίζι1203821107683552Τρίτος Γύρος 1974-75Έρεντιβιζι14183471215325326Δεύτερος Γύρος 1975-76Έρεντιβιζι1818347522245919Δεύτερος Γύρος 1976-77Ίιρστε Ντιβίζι4 1193616155613747Τρίτος Γύρος 1977-78Ίιρστε Ντιβίζι4 1193616137693845Ημιτελικά 1978-79Ίιρστε Ντιβίζι119362277763251Δεύτερος Γύρος 1979-80Έρεντιβιζι91834101113566031Δεύτερος Γύρος 1980-81Έρεντιβιζι17183451118396721Δεύτερος Γύρος 1981-82Ίιρστε Ντιβίζι3 218341888744444Τρίτος Γύρος 1982-83Έρεντιβιζι9183413615444732Δεύτερος Γύρος 1983-84Έρεντιβιζι13183413516566231Πρώτος Γύρος 1984-85Έρεντιβιζι12183491213475130Τρίτος Γύρος 1985-86Έρεντιβιζι1518349718314825Πρώτος Γύρος 1986-87Έρεντιβιζι1818345920409119Προημιτελικά 1987-88Ίιρστε Ντιβίζι81936141012484238Τρίτος Γύρος 1988-89Ίιρστε Ντιβίζι3 1193620917623549Πρώτος Γύρος 1989-90Ίιρστε Ντιβίζι141936101313475333Δεύτερος Γύρος 1990-91Ίιρστε Ντιβίζι1920388723508223Δεύτερος Γύρος 1991-92Ίιρστε Ντιβίζι15203814818617434Τρίτος Γύρος 1992-93Ίιρστε Ντιβίζι14183471017406924Τρίτος Γύρος 1993-94Ίιρστε Ντιβίζι121834101014415430Τρίτος Γύρος 1994-95Ίιρστε Ντιβίζι3 118341888714944Δεύτερος Γύρος 1995-96Ίιρστε Ντιβίζι1618348521427229Φάση Ομίλων1996-97Ίιρστε Ντιβίζι1718346622376724Φάση Ομίλων 1997-98Ίιρστε Ντιβίζι1618348620396430Φάση Ομίλων 1998-99Ίιρστε Ντιβίζι6 1183416612746354Δεύτερος Γύρος 1999-00Ίιρστε Ντιβίζι4 1183418511704859Τρίτος Γύρος 2000-01Ίιρστε Ντιβίζι2 118342068896366Τρίτος Γύρος 2001-02Ίιρστε Ντιβίζι2 218342176733170Τέταρτος Γύρος 2002-03Έρεντιβιζι17 318345821387223Προημιτελικά 2003-04Ίιρστε Ντιβίζι2 119362286703974Τρίτος Γύρος 2004-05Ίιρστε Ντιβίζι12193612816565944Δεύτερος Γύρος 2005-06Ίιρστε Ντιβίζι120382297682575Δεύτερος Γύρος 2006-07Έρεντιβιζι16 418348620436530Τρίτος Γύρος 2007-08Έρεντιβιζι1818347621327527Τέταρτος Γύρος 2008-09 Ίιρστε Ντιβίζι5203816139534361Τέταρτος Γύρος 2009-10Ίιρστε Ντιβίζι3 2193620511774965Δεύτερος Γύρος 2010-11Έρεντιβιζι16 4183410519456635Τέταρτος Γύρος 2011-12Έρεντιβιζι1818344723287619Τρίτος Γύρος 2012-13Ίιρστε Ντιβίζι1518344917396321Δεύτερος Γύρος 2013-14Ίιρστε Ντιβίζι3 2203818128703966Τέταρτος Γύρος 2014-15Έρεντιβιζι15183461414476332Ημιτελικά 2015-16Έρεντιβιζι1518347918346030 Τρίτος Γύρος2016-17Έρεντιβιζι12183491015436037 Δεύτερος Γύρος20167-18Έρεντιβιζι11183411716415640 Πρώτος Γύρος

1 Αγωνίστηκε στα Play Offs ανόδου, αλλά δεν προβιβάστηκε. 2 Αγωνίστηκε στα Play Offs ανόδου και προβιβάστηκε.  3 Αγωνίστηκε στα Play Offs υποβιβασμού και υποβιβάστηκε.  4 Αγωνίστηκε στα Play Offs υποβιβασμού και δεν υποβιβάστηκε.

 Τίτλοι-Διακρίσεις 
3 Ίιρστε Ντιβίζι: 1973-74, 1978-79, 2005-06 .
1 Σίλβερ Μπολ: 1927 .
 Κύπελλο Ολλανδίας (Φιναλίστ): 1929-30 .

 Προπονητές 
Ο παρακάτω πίνακας αναγράφει τους προπονητές της Εξέλσιορ από το 1954 ως σήμερα:

 Ονοματεπώνυμο Υπηκοότητα Έναρξη Λήξη Ρίνους Σμιτς  Ολλανδία 1954 1956 Μπομπ Γιάνσε  Ολλανδία 1956 1962 Ρίνους Σμιτς  Ολλανδία 1962 1968 Μπομπ Γιάνσε  Ολλανδία 1968 1970 Γιάαπ Κούτερς  Ολλανδία 1970 1970 Μομπ Γιάνσε  Ολλανδία 1970 1971 Γιοπ Κάστενμιλλερ  Ολλανδία 1971 1973 Μπεν Πίτερς  Ολλανδία 1973 1975 Τχιγς Λίμπρεγκτς & Μπομπ Γιάνσε  Ολλανδία 1975 1976 Τχιγς Λίμπρεγκτς  Ολλανδία 1976 1980 Χανς Ντόργι  Ολλανδία 1980 1982 Ρομπ Γιάκομπς  Ολλανδία 1982 1986 Χενκ Βούλεμς  Ολλανδία 1986 1988 Γιοπ Φαν Ντάελε  Ολλανδία 1988 1990 Μάρτιν Φαν Ντερ Κό  Ολλανδία 1990 1990 Σαντόρ Πόποβιτς  Ουγγαρία 1990 1992 Κορ Ποτ  Ολλανδία 1992 1994 Ρομπ Μπάαν  Ολλανδία 1994 1995 Χανς Φαν Ντερ Πλουίγμ  Ολλανδία 1995 1996 Άντριε Κόστερ  Ολλανδία 1996 2003 Χενκ Φαν Στι  Ολλανδία 2003 2004 Γιον Μέτγκοντ  Ολλανδία 2004 2005 Μάριο Μπιν  Ολλανδία 2005 2006 Τον Λόκχοφ  Ολλανδία 2006 2009 Άλεξ Παστόορ  Ολλανδία 2009 2011 Γιον Λάμερς  Ολλανδία 2011 2012 Λεόν Φλέμινγκς   Ολλανδία 2012 2013Γιον Νταλ Τόμασον  Δανία 2013 2013Μαρίνους Ντεκάαζεν Ολλανδία 2014 Σήμερα

 Διακεκριμένοι ποδοσφαιριστές 
Η παρακάτω λίστα αναφέρει ποδοσφαιριστές, οι οποίοι είχαν επιτυχημένο πέρασμα από της Εξέλσιορ.

Αρούμπα
 Ρόνι Νόουβεν

Αυστραλία
 Μπρετ Χόλμαν

Αυστρία
 Βόλκαν Καχραμάν

Βέλγιο
 Ζιλ Σβερτς
 Τόμας Μπούφελ

Βραζιλία
 Μίτσελ Μπάστος

Χιλή
 Σεμπαστιάν Πάρδο

Κουρασάο
 Κάλι Τζόουνς
 Σέλτον Μαρτί

Δανία
 Γιαν Σόρενσεν
 Πάτρικ Μτιλίγκα

Αγγλία
 Μάικλ Τζόνσον

Γκάνα
 Κρίστιαν Γκυάν
 Τζόρνταν Οπόκου
 Πρινς Πόλεϊ

Ιρλανδία
 Ντέιβιντ Κονόλι

Ακτή Ελεφαντοστού
 Σαλομόν Καλού

Ιαπωνία
 Τακαφούμι Ογκούρα

Νότια Κορέα
 Κιμ Ναμ-Ιλ

Μαρόκο
 Μουνίρ Ελ Χαμνταουί
 Γιουσέφ Ελ Ακχαουί

Ολλανδία
 Αντβελέ Σλόρι
 Σις Σχάπεντονκ
 Ντρις Μπουσάτα
 Χάστον Τάμεντ
 Τζορτζ Μπόατενγκ
 Χρεμ Ρούτις
 Χενκ Σχάουτεν
 Καρίμ Ρέκικ
 Λάιχι Μπράινς
 Μάριο Μπιν
 Ναθάν Άκε
 Όσκαρ Μουνς
 Ρίνους Ίσραελ
 Ρόμπιν Φαν Πέρσι
 Ρολάντ Μπέρχκαμπ
 Ρόιστον Ντρέντε
 Τέρενς Κονχολό
 Βιμ Μούστεχε
 Γουίνστον Μπογκάρντε

 Γνωρίζετε ότι... 
 η λέξη Εξέλσιορ  βγαίνει από τις λατινικές λέξεις: ex` cel - si - or, που σημαίνουν «πάω για το καλύτερο»;

 ο πρώην ποδοσφαιριστής της Εξέλσιορ, Ρενέ Φαν Ντίερεν, ήταν γνωστός για το χιούμορ του και για την καλή σχέση του με τους οπαδούς της ομάδας; Τραγουδούσε συχνά συνθήματα της Εξέλσιορ, μαζί με τους οπαδούς, μετά από κάθε νίκη της.

 τη σεζόν 2006-07 η Εξέλσιορ κέρδισε την Άλκμααρ με 3-2  και με αυτήν την ήττα η ΑΖ έχασε τον τίτλο της Έρεντιβιζι από την Αϊντχόφεν;

 τη σεζόν 2007-08, ο δανεικός από την Άλκμααρ Κες Λούιξ σκόραρε σε 44 αγώνες 3 γκολ και τα τρία από εκτελέσεις φάουλ;

 τη σεζόν 2008-09 η Εξέλσιορ είχε μασκότ, η οποία υπήρχε σε κάθε αγώνα εντός έδρας; Το όνομα της μασκότ είναι Βάουτε Σταϊν (Woutje Stein), το οποίο βγαίνει από το στάδιο της ομάδας.

 τη σεζόν 2011-12, αν και ο σύλλογος υποβιβάστηκε, για λίγο έχασε από την Τβέντε την θέση στην Ειδική βαθμολογία Fair Play της UEFA;

 Παραπομπές 

 Εξωτερικοί σύνδεσμοι 

Η επίσημη ιστοσελίδα της Εξέλσιορ (Ολλανδικά) sbvexcelsior.nl
Εξέλσιορ gr.soccerway.com
ΣΜΦ Εξέλσιορ (Αγγλικά) goal.com
Εξέλσιορ Ρότερνταμ (Αγγλικά) transfermarkt.co.uk

Κατηγορία:Ρότερνταμ
Κατηγορία:Ιδρύσεις αθλητικών συλλόγων το 1902
Κατηγορία:Ιδρύσεις ποδοσφαιρικών ομάδων το 1902